[{"text_idx": "#000002", "text": "Nia hodiau\u0306a felietono referencas al la 95-jarig\u0302o de la monumento de Pola Grensemanto en Kuritibo, Brazilo. En g\u0302i ni traktas pri poloj venintaj al Brazilo lime de la 19-a kaj 20-a jarcentoj por helpi la primastrumon de virgaj, malmulte enlog\u0302ataj terenoj de c\u0302i tiu lando. Krome vers\u0302ajne ne c\u0302iuj scias, ke la au\u0306toro de la monumento Joa\u0303o Zaco Parana\u0301 estis enmigrinta en Brazilon polo Jan Z\u0307ak. En la komencaj kulturkronikaj informoj ni informas pri unika ekspozicio de vitraloj en Krakovo kaj pri nova ekspozicio dedic\u0302ita al reg\u0302o Johano la 3-a Sobieski en Varsovio. La E-komunumaj informoj rilatas al la kunlabora projekto inter esperantistoj kaj pola Kos\u0301ciuszko-komitato iniciatita de Maria Majerczak kaj pri nova libro de Georgi Mihalkov \u201eNe forgesu mian voc\u0302on\u201d.\nEn nia hodiau\u0306a elsendo ni memorigas du malnovajn kantojn. \u201eNeniu amos min\u201d el la vinila disko >Brazilo kantas por pli bona mondo< au\u0306dig\u0302as en la plenumo de Aurora Miranda; Margreta Nikolova memorigas la bulgaran kanzonon \u201eAmo de junmaristo\u201d. La interreta foto prezentas la monumenton de Pola Grensemanto en Kuritibo.\nEksterelsende tradicie trovig\u0302as en la unuopaj rubrikoj de nia pag\u0302o paralele legeblaj kaj au\u0306deblaj tekstoj el la hodiau\u0306a programo. Temas pri \u201ekulturkronikaj informoj\u201d kaj \u201eFelietonoj\u201d. Uzu tiun c\u0302i servon mem kaj rekomendu al aliaj, kiel efikan manieron altigi la au\u0306dokomprenon kaj parolkapablon. La elsendo estas au\u0306debla ankau\u0306 en jutubo c\u0302e la kanalo Espero2009: I.a. pere de g\u0302i vi povas rapidigi au\u0306 malrapidigi la parolrapidecon konforme al viaj bezonoj."}]